Pilatus meni taas ulos ja sanoi juutalaisille: -
"Minä tuon hänet tänne osoittaakseni, -
etten pidä häntä syyllisenä mihinkään rikokseen."
Niin Jeesus tuli ulos, orjantappurakruunu päässään ja -
purppuranpunainen viitta yllään, ja Pilatus sanoi: "Katso: ihminen!"
Kun ylipapit ja heidän miehensä näkivät Jeesuksen, he rupesivat -
huutamaan: "Ristiinnaulitse! Ristiinnaulitse!"
Pilatus sanoi heille: "Ottakaa te hänet ja ristiinnaulitkaa.
Minä en ole havainnut hänen syyllistyneen mihinkään."
Juutalaiset vastasivat: "Meillä on lakimme, ja lain mukaan hän on -
ansainnut kuoleman, koska hän väittää olevansa Jumalan Poika."
Tämän kuullessaan Pilatus kävi yhä levottomammaksi.
Hän meni takaisin palatsiin ja kysyi Jeesukselta: -
"Mistä sinä olet lähtöisin?" Mutta Jeesus ei vastannut hänelle.
"Etkö puhu, vaikka minä kysyn?" Pilatus sanoi.
"Etkö tiedä, että minulla on valta päästää sinut vapaaksi -
ja valta ristiinnaulita sinut?"
Jeesus vastasi: "Sinulla ei olisi minuun mitään valtaa, -
ellei sitä olisi annettu sinulle ylhäältä.
Siksi on suurempi syyllinen se ihminen, -
joka on minut sinulle luovuttanut."
Pilatus yritti nyt saada Jeesuksen vapautetuksi.
Mutta juutalaiset huusivat: "Jos päästät hänet vapaaksi, -
et ole keisarin ystävä!
Joka korottaa itsensä kuninkaaksi, nousee keisaria vastaan."
Nämä sanat kuultuaan Pilatus toi Jeesuksen ulos ja -
asettui tuomarinistuimelleen niin sanotulle Kivipihalle, -
jonka hepreankielinen nimi on Gabbata.
Tämä tapahtui pääsiäisen valmistus- päivänä puolenpäivän aikaan.
Pilatus sanoi juutalaisille: "Tässä on teidän kuninkaanne."
Juutalaiset huusivat: "Pois! Pois! Ristiinnaulitse hänet!"
Pilatus sanoi heille: "Pitääkö minun ristiinnaulita teidän kuninkaanne?"
Mutta ylipapit vastasivat: "Ei meillä ole muuta kuningasta kuin keisari."
Silloin Pilatus heidän vaatimuksestaan luovutti Jeesuksen ristiinnaulittavaksi.
Jeesusta lähdettiin viemään.